text: SMS-kursus for Koldings ældre
  01 februar 2013 kl. 16.55
  Koldings pensionister og efterlønnere kunne fredag få sig et kursus i mobiltelefoner på midtgården i Kolding. Underviserne var vaske ægte superbrugere, de går alle i 10. klasse.
  De ældre kan få hjælp til alt, lige fra hvordan man sms'er til børnebørnene, til hvordan man tilføjer nye kontakter i telefonbogen og slår mobilen på lydløs.
  Alexander Jensen, der går i 10. klasse på Brændkærskolen, er en af de elever, der skal lære de ældre at bruge deres mobiltelefoner. Selvom han synes, det er hyggeligt at hjælpe de ældre, så skal hovedet alligevel omstilles til de ældres mobiltelefoner.
  "Vi er jo vant til nogle smartere telefoner end de her. Så man skal lige tilbage til da man selv havde sådan nogle for at kunne finde ud af, hvad man skal gøre."
  